पाएं अपने शहर की ताज़ा ख़बरें और फ्री ई-पेपरडाउनलोड करें
सरकारी राशन दुकानों के सेल्समैनों ने को फ्रंट लाइन कोरोना वाॅरियर्स की श्रेणी में रखकर टीकाकरण में प्राथमिकता देने की मांग उठाई है। कोरोना संक्रमण के खतरे के बीच सेल्समैन शुक्रवार से ब्लॉक की 54 दुकानों में 28164 कॉर्डधारियों को राशन बाटेंगे।
सरकार ने मई व जून के एकमुश्त निशुल्क राशन वितरण की व्यवस्था की है। ब्लॉक में भंडारण में विलंब होने के कारण 1 मई के बजाए 7 मई से वितरण किया जा रहा है। मामले में प्रभारी जिला खाद्य अधिकारी अंकिता सोम ने कहा कि सेल्समैन के टीकाकरण की बात कलेक्टर के संज्ञान में लाई जाएगी। सोशल डिस्टेंस के लिए मार्किंग, डबल मास्क व सैनिटाइजर की व्यवस्था के साथ वितरण के निर्देश दिए गए हैं।
ब्लॉक में अब तक 9 सेल्समैन हो चुके हैं संक्रमित
सेल्समैन संघ के अध्यक्ष सुनील ध्रुव के नेतृत्व में गुरुवार को एक प्रतिनिधिमंडल ने आदिवासी कांग्रेस के प्रदेश सचिव जनक ध्रुव को मंत्री अमरजीत भगत के नाम ज्ञापन सौंपकर कहा कि यहां संक्रमण का ज्यादा खतरा है। गांव-गांव में लोग बीमार हैं, लेकिन जांच नहीं करवा रहे हैं। ब्लॉक में अब तक 9 सेल्समैन कोरोना की चपेट में आ चुके हैं, 2 अभी भी उपचार करवा रहे हैं। सेल्समैन को भी कोरोना वाॅरियर्स की श्रेणी में रखकर टीकाकरण में प्राथमिकता दी जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn